Hankija: Tapa Vallavalitsus

Väikehange: Raudtee haruteede nr 106 ja 107 hooldus- ja järelevalvetööd 2025-2027

Lepingu projekt

RAUDTEEDE JÄRELEVALVE- JA HOOLDUSLEPING

**Tapa Vallavalitsus** (edaspidi *omanik*), registrikood 75033477, asukohaga Pikk 15 45106 Tapa linn, mida esindab vallavanem ………….. ja

**………………….** (edaspidi *töövõtja*)registrikood…………………. asukohaga ….., , mida esindab ……………………..,

edaspidi nimetatakse käesolevas Lepingus *Pool*või koos *Pooled*, sõlmisid Lepingu alljärgnevas:

1. **Lepingu dokumendid**
	1. Leping koosneb käesolevast dokumendist ja selle lisadest, mis on allkirjastatud Poolte poolt ning lisatud Lepingule, mis on käesoleva Lepingu lahutamatuks osaks.
	2. Lepingu täitmisel juhinduvad Pooled järgmistest dokumentidest:
		1. Käesolev Leping ja selle Lisad.
		2. Lisa 1 - hankedokumendid.
		3. Lisa 2 - raudteeharude skeem.

1.2.5 Kehtivad raudteede hooldus- ja remondijuhendid.

* 1. Pooled kinnitavad, et Lepingu sõlmimisega ei ole nad rikkunud ühtegi enda suhtes kehtiva seaduse, haldusakti, põhikirja või muu dokumendi sätet ega ühtki varem sõlmitud lepingute ja kokkulepetega endale võetud kohustust.
1. **Lepingu objekt**
	1. Käesoleva Lepingu objektiks on Omaniku raudtee haruteede (edaspidi nimetatud *Raudtee),* järelevalve- ja hooldusteenuse (edaspidi *Teenus*) osutamine Töövõtja poolt vastavalt Lepingu punktis 1.2. nimetatud dokumentide nõuetele.
	2. Lumekoristamine ja umbrohutõrje teostamine toimub vastavalt tellimusele ning ei kuulu p 2.1 nimetatud teenuse hulka ja nende eest tasumine toimub vastavalt tegelikult teostatud mahule.
	3. Rööpamurdude ja avariide korral liikluse taastamiseks vajalike tööde teostamise ning Lisas 1 nimetamata remonditööde kulud ei kuulu Teenuse hinna koosseisu ja nende eest tasutakse eraldi arvete alusel.
	4. Teenuse osutamise käigus tekkivate tehniliste vm küsimuste lahendamine toimub Töövõtja ja Omaniku kokkuleppel.
2. **Omaniku õigused ja kohustused**
	1. Omanikul on õigus Teenuse osutamise ajal kontrollida Töövõtja poolt osutatava Teenuse kvaliteeti ja tehnoloogilise protsessi nõuete täitmist.
	2. Omanik kohustub:
		1. tagama, et pöörangute ümbersuunamist teostavad ainult vastava ettevalmistuse saanud isikud, kes puuduste avastamisel teevad sissekande Raudtee tehnilise seisukorra raamatusse (RTSR-i);
		2. tagama, et kõik Raudteed kasutavad veduri- ja eriveeremi meeskonnad järgivad RTSR sissekandeid;
		3. tagama Töövõtja esindajate juurdepääsu Omaniku territooriumile;
		4. võimaldama Töövõtjal tutvuda raudtee infrastrukuuride vahelise ühenduse ning manöövritööde tegemise ja liiklusohutuse tagamise juhendiga;
		5. enne talveperioodi teostama koos Töövõtjaga Raudtee tehnilise seisukorra auditi ja fikseerima Raudtee kokkulepitud tasemel hoidmiseks vajalike tööde ning materjalide aastase mahu;
		6. avariijuhtudel (veeremi rööbastelt maha minek, rööpamurd, jms) teavitama sellest koheselt Töövõtja volitatud esindajat, kes määrab Töövõtja poolse avariibrigaadi;
		7. Raudteel veeremi rööbastelt mahamineku korral säilitama tekkinud olukorra kuni Töövõtja esindaja(te) saabumiseni välja arvatud juhtudel, kui tekkinud olukord ohustab inimesi ja keskkonda;
		8. Raudteel veeremi rööbastelt maha mineku ja avariijuhtumite korral osalema selle põhjuste uurimistoimingutes;
		9. teostama Lepingu punktis 2.1. nimetatud Teenuse mahtu ületavad tööd omal kulul;
		10. teavitama töövõtjat lumekoristamise vajadusest vähemalt kaks ööpäeva enne veeremi saabumist.
3. **Töövõtja õigused ja kohustused**
	1. Töövõtja kohustub:
		1. sisse seadma asukohajärgse objekti juurde Raudtee tehnilise seisukorra raamatu, edaspidi nimetatud RTSR ja tagama Omanikule sellele juurdepääsu.
		2. osutama Teenust vastavalt käesoleva Lepingu punktis 1.2. sätestatud dokumentide nõuetele eesmärgiga hoida Raudtee tehniline seisukord peatükis 3. sätestatud tasemel.
		3. enne talveperioodi teostama koos Omanikuga Raudtee tehnilise seisukorra auditi ja fikseerima Raudtee sätestatud tasemel hoidmiseks vajalike remonditööde ning materjalide aastase mahu;
		4. teavitama Omanikku kõigist avastatud puudustest, mida ei õnnestunud Teenuse osutamise käigus koheselt kõrvaldada, ning hooldus- või remonditöödest sh tegema RTSR-i sellekohased sissekanded;
		5. osutama Lepingu punktis 2 nimetatud Teenust tööpäeviti ajavahemikul 08.00 – 20.00.
		6. avariijuhtudel (veeremi rööbastelt maha minek, rööpamurd, jms) saatma viivitamatult oma esindaja(d) sündmuspaika;
		7. avariijuhtudel (veeremi rööbastelt mahaminek, rööpamurd jms) korraldama Raudtee avariieelse seisukorra taastamiseks vajalikud tööd võimalikult lühikese aja jooksul;
		8. Raudteel veeremi rööbastelt mahamineku ja avariijuhtumite korral osalema selle põhjuste uurimistoimingutes;
		9. täitma raudteeinfrastrukuuride vahelise ühenduse ning manöövritööde tegemise ja liiklusohutuse tagamise juhendit ning kandma täielikku varalist vastutust nende nõuete täitmatajätmisest põhjustatud Omaniku vara osalise või täieliku kahjustumise, hävimise või kaotsimineku eest;
		10. vastutama oma töötajatega juhtunud tööõnnetuste eest, sh osalema sellega seotud uurimistoimingutes jmt.;
		11. teostama lumekoristuse hiljemalt kaks tundi enne veeremi saabumist;
	2. Töövõtja on kohustatud tarvitusele võtma kõik abinõud Omaniku vara säilimise tagamiseks ja vastutab Omaniku vara osalise või täieliku kahjustamise, hävimise või kaotsimineku eest käesoleva Lepinguga kokku lepitud tööde teostamise ajal.
4. **Tagavaraosad ja materjalid**
	1. Omaniku Raudtee hoolduseks ja remondiks vajaliku materjalide ja varuosade mahu määrab Töövõtja.
	2. Raudtee remondiks vajalikud materjalid soetatakse vastavalt Omaniku ja Töövõtja vahelisele kokkuleppele. Materjalide maksumused ei ole arvestatud Lepingu punktis 7.1. fikseeritud maksumuse sisse.
5. **Teenuse maksumus ja arvelduste kord**
	1. Töövõtja poolt osutatava Lepingu punktis 2.1. nimetatud Teenuse maksumus on **….** eurot kuus, millele lisandub käibemaks 22%.
	2. Lumekoristamise, nähtavust piirava võsa raide ja umbrohutõrje teostamise ning katkiste pidurikingade asendamise eest tasutakse vastavalt vajadusele pakkumuses esitatud ühikuhindade alusel.
	3. Lepingu Lisas 1 fikseerimata tööd ei kuulu Teenuse koosseisu ja nende eest tasumine toimub Töövõtja poolt koostatud kalkulatsioonide alusel.
	4. Omanik tasub Töövõtjale osutatud Teenuse ja muude teenuste eest üks kord kuus 21 (kahekümne ühe) kalendripäeva jooksul pärast Poolte volitatud esindajate poolt allkirjastatud aktide alusel koostatud arve saamist.
6. **Poolte vastutus**
	1. Lepingu Pooltelt eeldatakse Lepingu täitmisel sellist käitumist, mis ei põhjustaks teisele Lepingu Poolele kahju.
	2. Juhul kui Omanik viivitab arve tasumisega üle Lepingu punktis 7.3. sätestatud tähtaja ning Poolte vahel puudub selles osas eraldi kokkulepe, tasub Omanik viivist 0,1% esitatud arve summast iga viivitatud kalendripäeva eest, kuid mitte rohkem kui 10 % (kümme protsenti) esitatud arve summast.
	3. Juhul kui Töövõtja viivitab Teenuse ja/või muude teenuste osutamisega üle kokkulepitud aja ning Poolte vahel puudub selles osas eraldi kokkulepe, tasub Töövõtja leppetrahvi 0,1% Teenuse ja/või muude teenuste, mille osutamisel viivitud tekkis, maksumusest iga viivitatud kalendripäeva eest, kuid mitte rohkem kui 10 % (kümme protsenti) viivituses olnud teenuse maksumusest.
	4. Käesoleva Lepingu punktis 5.2. toodud juhul vastutab Töövõtja Omaniku vara kaotsimineku või hävimise eest vara maksumuse ulatuses; vara kahjustumise korral aga summa ulatuses, mille võrra vara väärtus vähenes.
	5. Omaniku vara osalise või täieliku kahjustumise, hävimise või kaotsimineku korral koostavad Pooled sellekohase akti, millele kirjutavad alla mõlema Poole esindajad ning mille alusel toimub kahju hüvitamine Töövõtja poolt. Akt lisatakse Lepingule.
7. **Vääramatu jõud**
	1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mille saabumist Pooled Lepingu sõlmimisel ette ei näinud ega võinud ette näha. Käesolevas Lepingus mõistetakse Vääramatu jõuna üldstreiki, massilisi rahutusi Poolte asukoha haldusüksuses, sõda, erakorralist seisukorda, Riigikogu, Vabariigi Presidendi, Vabariigi Valitsuse vm haldusorgani akti, mis oluliselt takistab käesoleva Lepingu täitmist, samuti muid Lepingus loetlemata asjaolusid, mida mõlemad Pooled aktsepteerivad Vääramatu jõuna.
	2. Pool, kelle tegevus lepingujärgsete kohustuste täitmisel on takistatud Vääramatu jõu asjaolude tõttu, on kohustatud sellest koheselt kirjalikult teatama teisele Poolele. Kui Vääramatu jõu asjaolud kestavad üle 30 kalendripäeva, loetakse, et tööde lõpetamine muutus võimatuks kummagi Poole süüta.
	3. Juhul, kui Teenuse ja/või muude teenuste lõpetamine muutus võimatuks kummagi Poole süüta, tasub Omanik Töövõtjale faktiliselt osutatud teenuste eest.
8. **Lepingu kehtivus**
	1. Leping jõustub allkirjastamise momendist Poolte poolt ja kehtib kuni **31.12.2027. a**.
	2. Lepingu võib ennetähtaegselt lõpetada Poolte kokkuleppel, teise Poole likvideerimisel või pankroti väljakuulutamisel.
	3. Omanikul on õigus lõpetada Leping ühepoolselt ennetähtaegselt igal ajal mõjuvate põhjuste olemasolul (halb Teenuse ja/või muude teenuste kvaliteet, Lepingu punktide mittetäitmine), teatades sellest Töövõtjale kirjalikult ette 1 (üks) kuu. Sellisel juhul on Omanik kohustatud tasuma Töövõtjale faktiliselt osutatud teenuste eest.
	4. Töövõtjal on õigus lõpetada Leping ennetähtaegselt, teatades sellest Omanikule ette kirjalikult 1 (üks) kuu alljärgnevatel juhtudel:
		1. kui Omanik ei täida Lepingus sätestatut;
		2. kui Omanik põhjendamatult keeldub või hoiab kõrvale osutatud teenuste eest tasumisest;
		3. muudel põhjendatud juhtudel.
9. **Teated**
	1. Pooltevahelised käesoleva Lepinguga seotud teated peavad olema kirjalikus vormis ja edastatud e-posti teel.
	2. Informatsioonilise sisuga kiireloomulisi teateid võib edastada telefoni teel.
10. **Muud tingimused**
	1. Lepingu täitmisega seotud vaidlused ja lahkarvamused püütakse lahendada Pooltevaheliste läbirääkimiste teel. Kokkuleppe mittesaavutamise korral lahendatakse vaidlused kohtus.
	2. Lepingu täitmisega seotud dokumendid koostatakse eesti keeles.
	3. Lepingu, sealhulgas Lisade muudatused jõustuvad pärast nende allakirjutamist mõlema Poole poolt või Poolte poolt kirjalikult määratud tähtajal ning need lisatakse Lepingule.
	4. Lepingu täitmisel on Poolte volitatud esindajateks:

12.4.1. Omaniku poolel …………………………..

12.4.2. Töövõtja poolel…………………………….

**13. Poolte allkirjad**

*/allkirjastatud digitaalselt/ /allkirjastatud digitaalselt/*

Omanik Töövõtja